**NAVODILA ZA IZPOSOJO MATERIALOV – PLAKATOV RAZSTAVE**

**POT KNJIGE: OD AVTORJA DO BRALCA**

**Lastnik materialov – plakatov** je Javna agencija za knjigo RS (JAK)

**Razstavljavec** je odgovorna institucija, ki gosti razstavo.

**NAVODILA:**

1. **Materiali – plakati za prevzem in njihova montaža:**

V dveh (2) kartonskih tulcih je shranjenih dvanajst (12) plakatov na tekstilu (2 x 6 plakatov). Mere: 91cm (širina) x 120 cm (višina).

Plakati so izdelani za preprosto montažo na dva načina:

* namestitev z vrvico: na vsakem plakatu so prišite tri (3) obesne zanke, s pomočjo katerih namestite plakate z vrvico;
* namestitev z »ježkom«: najprej na plakat namestite enostranskega »ježka«, ki si ga preskrbite sami. Nato plakate namestite na ustrezno površino, pripravljeno za razstavo.

Opozorilo: Strogo je prepovedano kakršnokoli drugačno nameščanje plakatov (npr. z dvostranskim lepilnim trakom ipd.) oz. poseganje na plakatno površino, ki bi jo lahko poškodovali!

1. **Način prevzema materialov – plakatov:**

Materiale – plakate za razstavo Pot knjige je možno prevzeti osebno na Javni agenciji za knjigo RS, Metelkova 2b, Ljubljana, v skladu z dogovorom z odgovorno osebo na JAK Sabino Tavčar (kontakt: [sabina.tavcar@jakrs.si](mailto:sabina.tavcar@jakrs.si); tel: 01 320 28 33 ali 031 270 613).

1. **Način vračila materialov – plakatov:**

Materiale – plakate za razstavo Pot knjige je možno vrniti le osebno na Javni agenciji za knjigo RS, Metelkova 2b, Ljubljana, v skladu z dogovorom z odgovorno osebo na JAK Sabino Tavčar (kontakt: [sabina.tavcar@jakrs.si](mailto:sabina.tavcar@jakrs.si); tel: 01 320 28 33 ali 031 270 613).

1. **Stroški prevzema materialov – plakatov in stroški poškodb:**

Izposoja materialov – plakatov za razstavo Pot knjige je brezplačna. Stroške prevzema in vračila materialov – plakatov nosi razstavljavec.

Stroške morebitnih poškodb materiala – plakatov, ki bi nastali ob razstavi, v celoti prevzema razstavljavec.

Zapisala: Sabina Tavčar, višja svetovalka I za bralno kulturo na JAK

Ljubljana, 2024